Trofeos da Naisten Liiga

A Naisten Liiga entrega cada ano numerosos premios e trofeos para recoñecer os seus equipos e a persoas individuais involucradas na competición. De todos os premios, o máis importante é a Aurora Borealis Malja (en galego "Copa Aurora Boreal"), entregada ao equipo campión de liga logo da disputa dos play-offs. Entregada por primeira vez en 2010, a Aurora Borealis Malja foi financiada pola comunidade finlandesa no Canadá e substituíu a Sammon Malja.

 Historia 
 Trofeos aos equipos 
O primeiro trofeo entregado ao equipo campión da daquela denominada Naisten SM-sarja foi a Sammon Malja, que se entregou por primeira vez na tempada 1982-83, e seguiuse entregando ata a tempada 2009-10. Se ben a Sammon Malja tiña orixinalmente unha tapa, esta acabou perdéndose.Panel de descrición do obxecto na exposición do Museo finlandés do hóckey sobre xeo no verán de 2022 (consultado o 10 de xullo de 2022).

Ao contrario do que ocorre na liga masculina, onde o campión da liga regular recibe o Trofeo Memorial Harry Lindblad e o campión dos play-offs e polo tanto campión finlandés recibe a Kanada-malja, en 2022 na Naisten Liiga só existe un único trofeo, entregado ao equipo campión do campionato unha vez finalizados os play-offs, a Aurora Borealis Malja (en galego "Copa Aurora Boreal"). A copa foi introducida na tempada 2010-11, cando a competición aínda se denominaba Naisten SM-sarja e seguiu a empregarse unha vez a competición mudou cara á súa denominación actual en 2017.

 Trofeos e premios individuais 
Do mesmo xeito que a liga masculina finlandesa ou outras grandes ligas de hóckey sobre xeo como a National Hockey League (NHL), a Naisten Liiga entrega anualmente trofeos que recoñecen o traballo individual ao longo da tempada. Os premios están dirixidos principalmente ás xogadoras, mais tamén se entregan trofeos para recoñecer o labor arbitral e o labor dende o banco.

Os trofeos individuais máis antigos son os que premian á mellor puntuadora e á mellor goleadora. Ademais incluíronse premios que recoñecen o labor de xogadoras que compaxinan as súas carreiras deportivas cos estudos.

A maior parte dos trofeos levan o nome de xogadoras que salientaron especialmente na historia do hóckey sobre xeo feminino en Finlandia, xogando partidos internacionais coa selección nacional. Varias das xogadoras homenaxeadas forman parte ademais do Salón da Fama do Hóckey sobre Xeo Finlandés. Tan só un trofeo foi nomeado en honor a un home, o Trofeo Hannu Saintula, que premia ao mellor adestrador ou adestradora da tempada e recibe o seu nome do ex seleccionador finlandés Hannu Saintula.

 Trofeos de equipo 
 Ficheiro Trofeo  Creación Descrición Actual titular 75px  Aurora Borealis Malja  2011  Entragada ao equipo campión dos play-offs e polo tanto campión finlandés. Entregouse por primeira vez na tempada 2010-11 e o primeiro equipo en erguela foi HPK de Hämeenlinna. Recibe o seu nome en honor da aurora boreal.  K-Espoo 75px  Sammon Malja  1983  Foi a copa orixinal das campioas. Entregouse ao equipo campión de liga entre a tempada 1982-83 e a 2009-10, cando foi substituída pola Aurora Borealis Malja.  Entregada por última vez en 2010 a Ilves

 Premios e trofeos individuais 
 Imaxe Premio  Creación Descrición Actual titular   Trofeo Riikka Nieminen  2009  Entregado cada ano á mellor xogadora da liga. Recibe o seu nome en honor a Riikka Nieminen, ex xogadora internacional coa selección finlandesa e membro do Salón da Fama do Hóckey sobre Xeo Finlandés, así como do Salón da Fama da IIHF.     Trofeo Katja Riipi  2006  Outorgado cada ano á mellor atacante da liga. Debe o seu nome á ex xogadora internacional coa selección finlandesa e membro do Salón da Fama do Hóckey sobre Xeo Finlandés Katja Riipi.     Trofeo Päivi Halonen  2006  Entregado cada tempada á mellor defensora. Recibe o seu nome en honor a Päivi Halonen, ex xogadora internacional con Finlandia e medallista nos campionatos de Europa e do Mundo.     Trofeo Tuula Puputti  2006  Cada ano a Naisten Liiga entrega o trofeo á mellor porteira. O seu nome fai referencia á porteira internacional e medallista con Finlandia nos campionatos de Europa, do Mundo e medallista olímpica Tuula Puputti.     Trofeo Marianne Ihalainen  1983  Entregado cada ano á mellor puntuadora da liga. Recibe o seu nome en honor a Marianne Ihalainen, membro do Salón da Fama do Hóckey sobre Xeo Finlandés, e medallista olímpica, mundial e europea coa selección finlandesa.  Emma NuutinenK-Espoo   Trofeo Tiia Reima   1983  Outorgado anualmente á máxima goleadora da competición. O trofeo homenaxea a Tiia Reima, a ex medallista olímpica, europea e mundial, e integrante do Salón da Fama do Hóckey sobre xeo finlandés.  Lisette TäksK-Espoo   Trofeo Karoliina Rantamäki  2000  Entregado cada tempada á mellor xogadora, ou MVP, dos play-offs. Recibe o seu nome en honor da xogadora Karoliina Rantamäki, medallista olímpica e mundial.     Trofeo Emma Laaksonen  2011  Cada ano este trofeo premia o xogo limpo. Leva o nome en honor a Emma Laaksonen, medallista olímpica e mundial, así como membro do Salón da Fama do Hóckey sobre Xeo Finlandés.     Trofeo Noora Räty  2006  Outorgado anualmente á mellor debutante na competición. Recibe o seu nome en honor á porteira Noora Räty, internacional con Finlandia e medallista olímpica e mundial, foi ademais a primeira muller finlandesa en xogar nun equipo masculino na liga Mestis.     Trofeo Hannu Saintula  2012  Recoñece á mellor adestradora ou adestrador do ano. Leva o nome do que foi seleccionador da selección feminina de Finlandia Hannu Saintula.     Trofeo Sari Fisk  2011  Entregado cada tempada á xogadora co mellor rexistro plus–minus ao final da liga regular. Foi nomeado en honor á ex xogadora Sari Fisk, medallista olímpica, europea e mundial, que xogou durante 23 tempadas na máxima categoría do hóckey sobre xeo feminino finlandés e integrante do Salón da Fama do Hóckey sobre Xeo Finlandés.  Ada EronenK-Espoo   Premio Anu Hirvonen    Entregado á mellor árbitra da tempada. Leva o nome de Anu Hirvonen, a primeira árbitra finlandesa en arbitrar unha final olímpica en 2006.    Premio Johanna Suban  2015  A Naisten Liiga premia cada ano á mellor xuíz de liña entregando este premio, nomeado así en honor á destacada xuíz finlandesa.     Premio á atleta estudante  2016  Recoñece á mellor xogadora que compaxina a súa carreira deportiva cos estudos.  Aino KaijankoskiKärpät   Premio á atleta estudante Sub-18  2015  Recoñece á mellor xogadora por debaixo dos 18 anos que compaxina a súa carreira deportiva cos estudos.  Kerttu Kuja-HalkolaTeam Kuortane 75px  Casco Dourado  2022  Recoñece á mellor xogadora da Naisten Liiga por votación das propias xogadoras.  Emma NuutinenK-Espoo

 Notas 

 Véxase tamén 
 Ligazóns externas 
Sitio web da Naisten Liiga